khistorydata/jeongjo-sjw-relations huggingface dataset:
정조 0년
行都承旨徐浩修坐。左承旨洪國榮藥院直。右承旨金文淳坐。左副承旨李商巖坐直。右副承旨林得浩坐直。同副承旨宋德相在外。注書一員未差尹翊東病。假注書柳孟養仕徐龍輔仕直。事變假注書安策禁推。
정조 0년
大殿王大妃殿中宮殿。政院玉堂朝廷二品以上六曹長官。惠慶宮誕日。口傳問安。答曰。知道。
정조 0년
惠慶宮。政院玉堂朝廷二品以上六曹長官。誕日單子問安。答曰。知道。
정조 0년
李商巖啓曰。當此合辭方張之時。兩司無詣臺之員。除在外陳疏入啓外。竝卽牌招。何如。傳曰。允。
정조 0년
以掌令柳榮鎭。持平李濟萬趙德潤。司諫李在學。獻納李儒慶。正言姜。牌不進罷職傳旨。傳于李商巖曰。推考傳旨捧入。
정조 0년
傳于林得浩曰。庭候後。時任大臣留待。
정조 0년
傳于林得浩曰。下直守令留待。
정조 0년
傳于李商巖曰。兵房承旨入侍。
정조 0년
兵曹口傳政事。副司勇洪守榮。
정조 0년
備忘記。木三同錢文一百兩。入于惠慶宮事。分付兵曹。
정조 0년
兵曹口傳政事。副司直洪樂仁。
정조 0년
傳于李商巖曰。大臣入侍。
정조 0년
備邊司薦望。申大升爲水原府使。
정조 0년
林得浩啓曰。戶曹判書鄭弘淳。依下敎來待矣。傳曰。入侍。
정조 0년
忠淸監司狀啓。沃川郡人家覆沒。爲三戶。人物壓死爲九名。尤爲驚慘事。傳于林得浩曰。令本道。恤典擧行。
정조 0년
事變假注書望吳翰源偕來代。安策爲事變假注書。
정조 0년
備忘記。安策之副擬落點。予非有意。卽適然之事。則憑恃而若此乎。身爲小官。焉敢放恣。不可禁推而止。捧口招以聞。
정조 0년
傳于林得浩曰。傳旨遲滯當該中官禁推。
정조 0년
傳于洪國榮曰。副提調。持加減心腎湯入侍。
정조 0년
傳于洪國榮曰。書題有窠。弓房司鑰李性全爲之。司謁林興大。爲弓房司鑰。付於祿都目事。分付。
정조 0년
李商巖。以刑曹言啓曰。罪人鄭光淳考律草記啓下矣。鄭光淳係是正科出身。且經堂上實職。移義禁府處之。何如。傳曰。允。
정조 0년
林得浩。以吏曹言啓曰。新除授東萊府使柳戇。方在解由未出之中。何以爲之。敢稟。傳曰。勿拘。
정조 0년
洪國榮。以魂殿都監郞廳。以摠護使意啓曰。本都監三房郞廳尹龜東。身病難强。久不仕進。改差兼察。曾有前例。二房郞廳洪大容。使之兼察。何如。傳曰。允。
정조 0년
徐浩修。以兵曹言啓曰。本曹正郞宋煥億家。有拘忌之疾。身病且重。勢難供職。累度呈狀乞遞。宿衛重地。不可久曠。今姑改差。何如。傳曰。允。
정조 0년
吏曹口傳政事。尹若淵爲兵曹正郞。
정조 0년
李商巖。以兵曹言啓曰。依下敎。木三同錢一百兩。入于惠慶宮之意。敢啓。答曰。知道。
정조 0년
徐浩修。以兵曹言啓曰。宣傳官張鉉佐。兼帶內乘之任。而俱是劇務。勢難兩處供職。呈狀乞遞。不可强令兼察。所帶宣傳官之任。改差。何如。傳曰。允。
정조 0년
洪國榮。以奉常寺官員。以都提調意啓曰。京外殿最之隨事警飭。公法之所不可已。而本寺副奉事徐彙。今番居中之後。乃敢私自削名於先生案。又呈辭狀。語多駭妄。事體所在。誠極寒心。罷職。何如。傳曰。允。
정조 0년
事變假注書吳翰源書啓。臣敬奉聖敎。馳往傳諭于西部龍山坊麻浦契奉朝賀臣洪鳳漢所在處。則以爲。昨於近侍別諭之下。不得承命者。實出於情病之萬不獲已。而區區寸忱。達宵悚懍。聖度天大。不惟不加誅罰。又從以特遺史官。誕宣恩諭。伏地祗受。不任感激。今日聖上之必欲召臣者。豈不體聖意之有在。而自來情地之不可放倒前已屢陳。今不敢更爲煩瀆。且今難於變動者。亦由於病情之一味危綴。荐承恩命。輒犯違慢。有臣如此。生不如死者。正謂臣今日情事也。臣之此病。源委深痼。有非時月所可起動者。則自力趨承。初非可論。而目下實𧏮。未蒙悉燭。格外恩眷。每勤敦召。臣於此。惶感愧恧。尤不知置身之所云。臣旣承偕來之命。故姑爲仍留之意。敢啓。答曰。知道。
정조 0년
開城府留守徐有慶疏曰。伏以居諸迅駛。夏序將盡。因山之禮。只隔一朔。伏惟聖孝出天。撫時罔極。仍伏念。臣於奉命出郊之際。忽伏承居留擢授之命。噫嘻。此命。奚爲而及於臣身哉。臣誠驚惶震惕。不知措躬之所也。臣以疎才蔑學。最居人下。猥荷先大王拂拭之恩。晩竊科第。濫躋緋玉。及當新服之初。累廁近密之任。涯分已溢。悚蹙轉深。唯以迂滯之姿。雖無肖似。樸直之性。或蒙見諒。得免爲獲罪明時之圖。寤寐自勉。夙夜兢兢。至於榮塗進步。初非臣意想之攸到。今忽加之以命德之班。畀之以管理之任。恩出特簡。事異常規。此不但臣。人器之不稱而已。其爲貽累我殿下愼官之治。豈淺勘也哉。噫。臣之釋褐登朝。纔四年于玆矣。雖使臣。有適用之才。可記之勞。昨年登大夫之班。今年躋亞卿之列。年年陞遷。進不知止。則其尙有驟躐之懼。濫竽之愧。況臣無才無勞。踐歷又至淺焉耳。未知聖明。何所取於臣。而有此格外之諒恩耶。昨緣急於復命。冒沒入闕。遂未免怵迫嚴畏。章皇出肅。而及登筵席。華褒恩敎。極其鄭重。有非如臣愚庸。所可承當者。臣誠感激隕越。自不覺聲淚之俱逬。臣是何人。叨此異渥。在身道理。惟當竭蹶趨承。殫竭誠力。以爲少效塵刹之報。而顧今新命。旣係超秩。又其保釐之責。管轄之任。實非尋常官職之比。則決不可諉以已出。晏然冒據。上以玷則哲之明。下以取四方之誠者明矣。玆敢猥入文字。仰暴衷懇。伏乞聖慈。曲賜鑑照。亟收臣新除職名及資級。以重名器。以安私分。千萬幸甚。答曰。省疏具悉。予非私卿。況卿當資者乎。卿其勿辭察任。
정조 0년
開城留守徐有慶敎書。王若曰。崧府爲股肱之郡。政須屛翰之材。仙閣輟喉舌之班。庸畀居留之責。實出予心之惟簡。何待僉謀之是詢。惟卿。聖母懿親。名家令胄。居官醇謹。斷斷兮若無技焉。處心祥和。恂恂然似不言者。蓋其質素沖泊之性。自有故家規模。雖在名利芬華之場。不失端士律度。策名桂籍。雖踰古人强仕之年。闡譽金閨。遂膺當世華貫之選。自先朝蒙簡擢之渥久矣。夙夜獨賢。逮寡躬嗣曆服之初。嘉乃出納惟允。念開府最爲重地。而廟剡每難其人。配上京而有拱衛之形。若漢馮翊三輔。鎭庶頑而任保釐之責。如周洛師東都。馱帛輦金。四方之商貨咸湊。建牙。仗節。一營之戎務總裁。近因憫農之政不勤。田野有荒廢之歎。至若講武之規或弛。軍門多冒占之科。知當西槎之纔行。又見北价之將至。惟廚傳供億之難繼有倍常時。嗟民力凋弊之莫蘇。宜重是選。如欲得人而任其將。捨卿伊誰。玆授卿。以開城府留守。兼管理使。卿其往愼乃司。祗服予命。美哉山川之固。保障是先。蔚乎文武之材。作成宜勉。抑奢華而禁奸暴。庶有丕變之期。勸農桑而鍊軍兵。無負特簡之意。過竹橋而必式。俾盡風勵之方。奉楸宮而克處。毋怠繕修之道。其餘裁稟。厥有典彝。於戲。授金帒之超陞。予有望一方之賴奠。赴籌坐而來覲。卿無歎尺天之云。遐往惟欽哉。行且召矣。故玆敎示。想宜知悉。記注官朴天衡製進。
정조 0년
丙申六月十八日卯時。上御廬次。左承旨入侍時。左承旨洪國榮。假注書徐龍輔。記事官卜台鎭朴祐源。以次進伏訖。命書傳敎曰。豈可踰今日。洪樂仁補外安徐。前任萬戶仍之。又命書傳敎曰。今日慈宮親屬。無一人進見者。予心當如何。幼學洪守榮。特令冠帶常仕。卽爲入侍。上曰。昨夜偶講太極圖。李獻慶善解文義矣。國榮曰。李獻慶。以詩頗有聲名矣。上曰。承宣曾多讀太極圖說乎。國榮曰。雖或讀之。而亦未多讀矣。上曰。昨日上下番儒臣。皆以陰陽動靜之理。陳誡矣。國榮曰。臣得聞史官所傳之言。儒臣所奏之辭。皆甚切實矣。人君苟以陰陽動靜。爲自己之任。則何患乎。家不齊國不治也。惟殿下。深留聖聰焉。上曰。承宣所陳之勉誡。亦甚好矣。可不體念。命退。承史以次退出。
정조 0년
丙申六月十八日辰時。朝上食陪祭入侍時。右副承旨林得浩。假注書徐龍輔。記事官卜台鎭朴祐源。都廳李秉模。以次陪進。上自廬次。詣殯殿中排設廳視膳訖。行朝上食。儀注上同上還廬次。諸臣以次退出。
정조 0년
丙申六月十八日辰時。上御廬次。大臣入侍時。領議政金陽澤。左議政金尙喆。右議政鄭存謙。右副承旨林得浩。假注書徐龍輔。記事官卜台鎭朴祐源。以次進伏訖。陽澤曰。潦雨不止。聖體。若何。上曰。一樣。陽澤曰。王大妃殿氣候。何如。上曰。一樣。陽澤曰。惠慶宮氣候。何如。上曰。一樣。上曰。陵役幾何爲之。尙喆曰。開金井後。天灰之役。已盡爲之矣。上曰。因山後。灰役當費幾日。尙喆曰。的未知當爲幾日。而似可遲滯矣。上曰。向者水原薦望之還給者。意有在也。松留則向者大臣。旣荐其弟。且松都。旣是當爲之資故。特爲除授者此也。灣尹望中南玄老。則有八十老親云。似非邊地可去之人矣。陽澤曰。臣不知其有老親。遽擬邊地。實是臣之失着矣。上曰。誌役幾何爲之。陽澤曰。幾盡爲之矣。命大臣先退。命退。諸臣以次退出。
정조 0년
丙申六月十八日巳時。上御廬次。兵房承旨入侍時。行都承旨徐浩修。假注書徐龍輔。記事官卜台鎭朴祐源。以次進伏訖。上曰。洪守榮入侍。賤臣承命而出。與副司正洪守榮進伏。上曰。今日慈宮親屬。無一人進見者。汝其承候於慈宮。守榮承命先退。浩修曰。下直守令。依下敎留待矣。上曰。入侍。賤臣承命而出。與安邊府使朴盛源進伏。上曰。今此銓曹之檢擬。固有意焉。予之落點。亦有意焉。下去之後。懋哉懋哉。安邊一邑。予忘憂矣。盛源先退。命書傳敎曰。戶判入侍。又命書傳敎曰。二軍色郞廳有闕代。口傳擇擬。又命書傳敎曰。霖雨交離。溽署轉甚。聞遼野泥淖云。三使臣果能無恙作行乎。灣尹探問鳳城狀聞事。下諭于平安監司徐命膺。又命書傳敎曰。松留其令不多日內辭朝。灣尹方有擧行之事。況勅期且近者乎。一兩日內辭朝事。分付。又命書傳敎曰。今日見卿孫。不見卿。予庸悵焉。卿雖以痁疾猶未差。可爲辭聞。近益差勝云。且念一時入侍。必無難强之勢。今日其可虛度。而不思所以造朝之道乎。卿之入來。爲仰慰慈意之端。則慈意安然後。予心亦安。虛佇之中。布此心曲。卿豈忍一向邁邁。卽爲入城。仍卽入侍事。遣史官傳諭。與之偕入。此敦諭後。奉朝賀似當造朝。偕來承旨。先爲入來。命退。承史以次退出。
정조 0년
丙申六月十八日未時。上御廬次。藥房副提調。持湯劑入侍時。副提調洪國榮。假注書柳孟養。記事官卜台鎭朴祐源。醫官慶絢。以次進伏訖。絢奉湯劑進前。上進御。上曰。他承旨與戶判戶郞料祿色入侍。左副承旨李商巖。戶曹判書鄭弘淳。料祿色郞廳沈定鎭鄭志儉。以次進前。上曰。料祿釐正而來乎。弘淳曰。釐正而來矣。命戶郞。逐條陳達。命書傳敎曰。內侍之元定額。此後勿爲報狀。直自該曹。依外司頒祿例。當月頒給。其他如長番對客等名色。隨時增減者。依前自內侍府。報戶曹受祿而增減之窠。如外朝之軍職。今朔雖少。而來朔則多。此朔雖增。而後朔則減。難以憑據。至於不下備忘於政院。自內府。只令罷職者。安知無虛實之相蒙乎。此雖小事。宮府一體之意。不可不存。當朔增減之窠中受祿人。自吏曹。月終單子啓下。以寓周禮天官冢宰。無不統攝之意。上曰。該曹方有修擧之事。新除二軍色郞廳尹若淵申飭謝恩。與戶曹料郞。相議擧行事。分付。出傳敎弘淳曰。殯殿薛里內官。以都薛里一員加出事手本故。料米衣資素膳各種。雖已上下。而至若蔘吉價。則自有壬申定例。員數有不敢自下加減。故敢達矣。上曰。此則防塞可也。出擧條弘淳曰。別堂營建木石輸入之後。則工役自當浩大。臣旣難於長時往見。本曹佐郞鄭志儉郞廳差下。使之監董。何如。上曰。依爲之。出擧條命戶曹堂郞先退。上曰。禮房仍察工房。禮房兼察兵房。依前左副承旨李商巖爲吏房。右副承旨林得浩爲刑房。右承旨金文淳爲戶房。出傳敎命退去。諸臣以次出。
정조 0년
丙申六月十八日戌時。上御廬次。吏判入侍時。行吏曹判書徐命善。左承旨洪國榮。假注書徐龍輔。記事官卜台鎭朴祐源。以次進伏訖。上曰。都政不遠。問政盡爲之乎。命善曰。盡爲之矣。上曰。今年守令多窠乎。命善曰。頗多矣。上曰。開政處所。何處乎。命善曰。自前或於崇政殿月廊開政。或於賓廳開政矣。賓廳則太遠於廬次。望箇出納。似致遲滯。月廊則太近於廬次。恐有紛擾之端故。姑未完定矣。上曰。月廊無妨矣。命善先退。命書傳敎曰。時囚及下義禁府推考人。皆令今日內。捧供以聞。上曰。中官吳喜謙特放。出榻敎上曰。承旨有闕代。欲以宋德相爲之矣。國榮曰。宋德相。以先正之孫。讀書修行。實合淸朝之收用。殿下旣有特除之盛意。臣不勝欽仰矣。命書傳敎曰。前掌令宋德相。拜承旨。使之乘馹上來。命退。承史以次退出。
정조 0년
行都承旨徐浩修坐。左承旨洪國榮藥院直。右承旨金文淳坐。左副承旨李商巖坐。右副承旨林得浩坐直。同副承旨宋德相在外。注書尹翊東病一員未差。假注書柳孟養仕直徐龍輔仕。事變假注書林錫喆仕。
정조 0년
林得浩啓曰。當此合辭之時。兩司無一人詣臺。事甚未安。兩司除受由在外疏批未下外。竝卽牌招。何如。傳曰。允。
정조 0년
林得浩啓曰。事變假注書安策。以承文院副正字入直矣。事變假注書受點後。無端徑出。依定式。禁推傳旨捧入之意。敢啓。傳曰。下敎矣。
정조 0년
傳于徐浩修曰。騎馬一匹立之。
정조 0년
以司諫李在學。獻納李儒慶。牌不進罷職傳旨。傳于林得浩曰。推考傳旨捧入。
정조 0년
傳于洪國榮曰。當番承傳色。司謁竝推考。
정조 0년
徐浩修。以兵曹言啓曰。本曹新除授正郞尹若淵呈狀內。與正郞朴道翔。有世共知之嫌。揆以私義。決難出膺云。情勢旣如此。則不可强令察任。今姑改差。何如。傳曰。允。
정조 0년
徐浩修。以兵曹言啓曰。訓鍊院正鄭信達。素抱奇疾。當暑添劇。旬月之內。實難供職。呈狀乞遞。病狀旣如此。則不可强令察任。今姑改差。何如。傳曰。允。
정조 0년
掌令柳榮鎭。持平李濟萬趙德潤。校理朴天衡沈豊之。副校理徐有防鄭宇淳。正言姜。修撰沈有鎭。副修撰李獻慶啓曰。請文女按律處斷。請厚謙快正王法。其母依律處斷。請礪山府竄配罪人洪麟漢。絶島安置。請付處罪人申晦。亟施遠竄之典。措辭見上答三司曰。不允。掌令柳榮鎭。持平李濟萬趙德潤。正言姜啓。請聖國尙魯諸子。亟施當律。措辭見上答曰。不允。
정조 0년
正言姜啓曰。請南海縣圍籬安置罪人具庠。更令王府。嚴鞫得情。快正王法。請大靜縣爲奴罪人金壽賢。更令王府。拿鞫嚴問。依律處斷。請副司直洪龍漢。爲先削職。措辭見上答曰。不允。
정조 0년
持平李濟萬啓曰。請大靜縣爲奴罪人金壽賢。依律處斷。請鏡城府定配罪人洪述海。依律處斷。請罪人金曄嚴刑島配。厚謙母子事。尙不得準請者。莫非臣等誠意淺薄之罪。而其母之尙處。城闉。國人之憂。無所不至。私人出入。書札往來。難保其必無。苟如是。則奸凶作爲。何所不有。若有多率校卒。把守其家。凡人出入。一一搜驗。如有現捉。則草記以聞。則顧安有他慮哉。請令捕廳。定捕卒。把守其門。往在癸巳。嶠嶺一路。最被旱澇。而尙州以物衆地大之處。其所賙賑。非比他邑。而牧使鄭錫達。藉其勢焰之薰天。恬視餓殍之在地。臣於甲午春。以銓郞。奉使本州。目見其顚連之狀。耳聞其載路之冤。及其畢賑之後。得見其時監司金華鎭論賞之啓。則錫達善事賙飢。擢置一道之最。自備穀物。多至五百之數。臣伊時。竊不勝其駭痛之至也。惟彼錫達之罪。固不可勝誅。而按察一道之中。寄不思九重之倚畀。謟事厚賊。曲意承志。虛張無麪之穀物。敢徼莫重之恩資。苟非平日之蝨付。寧忍爲此哉。畢賑遞歸之日。乃以千包之穀。劃給錫達。以充錫達之私用。傳說喧藉。莫不唾鄙。噫經筵淸選。何嘗彷彿於渠身。而歸卽見通。豈非厚事彼賊之明效耶。以此以彼。附麗逆謙。循私蔑公之狀。昭不可掩。當此次第鋤治之日。決不可置而不論。請戶曹判書金華鎭。遠地定配。向者尹東晩。以鄭煥猷虛張賑穀。冒受恩資之狀。至請遠竄。而以原疏還給之故。仍無發落之處分矣。苟如其言。則其罪不可不正。其資不可不還。請令本道査啓。依律處斷。答曰。不允。把守事。何其怯且苟也。非風憲之臣。所可請者也。金華鎭事不允。鄭煥猷事依啓。事變假注書望安策。禁推代。以林錫喆爲假注書。
정조 0년
請東萊府定配罪人元義孫依律處斷。答曰。不允。
정조 0년
持平李濟萬啓曰。臣識見魯莽。言議巽軟。本不合於淸朝耳目之任。而義重沐浴。冒沒承命矣。至於厚謙母子事。只緣臣誠淺辭拙。尙未蒙允。臣罪臣固自知。而第其毋之偃處城闉。相通外間。實有區區憂慮。略有所論啓矣。及承批旨。有怯且苟之敎。繼有非風憲之臣。所可請之敎。臣誠惶悚愧恧。無地措躬。厚謙母子。請亟律。則此等餘事。固不暇論啓。而雖以向來羅將傳札事。觀之。尤可見爛漫往復於外間者。豈不萬萬驚心乎。慮無不到。姑先論列。而若以臺體言之。聖敎誠然矣。臣之巽軟迷於是乎著矣。臣何敢一刻晏然於臺次乎。請命遞斥臣職。答曰。旣自非。勿辭。亦勿退待。
정조 0년
丙申六月十九日。兼春秋張顯慶。義禁府啓目。柳義養照律。依大明律對制上書詐不以實條。大典推斷條。杖八十收贖。告身盡行追奪。徒二年定配。私罪啓。傳曰。畏怯之人發配。可謂哀矜是置。定配置之爲旀。決杖收贖告身追奪。依啓目施行爲良如敎。
정조 0년
義禁府啓目。崇禮門禜祭。祭監察李趾和。帶率墨尺。肆自飮草。略不顧忌。此等監察。不可無罪。因傳敎拿問。刑推得情何如啓。傳曰。汰去放送爲良如敎。
정조 0년
義禁府啓目。朴右源照律。依大明律不應爲條。大典推斷條。杖八十收贖。奪告身三等啓。傳曰。功議各減一等爲良如敎。
정조 0년
義禁府啓目。承政院。事變假注書安策。以承文院副正字入直。而事變假注書受點後。無端徑出。嚴問之下。以曾爲注書時。以字行之歪斜。被責於大僚。揆以廉義。不敢冒沒承膺。有此逬出爲供是乎所。旣有口招以聞之。命上裁何如啓。傳曰。大臣之言。謂之體例。可也。謂之一時行語。可也。以大官。責小官。元非異事。則新進小官。焉敢乃爾。況旀向日大臣。則雖是偶然說道是乎乃。以渠所謂近日處義觀之。回互放恣大臣之言。果爲着題是置。尊朝廷。不可不自紀綱始。安策削去仕版。勿擬堂后之望爲良如敎。
정조 0년
義禁府啓目。修井官北部都事權煒榮祭。祭井不卽修淨。因傳敎拿處刑推得情何如啓。傳曰。分揀放送爲良如敎。
정조 0년
丙申六月十九日卯時。上御廬次。藥房副提調入侍時。副提調洪國榮。假注書柳孟養。記事官卜台鎭朴祐源。醫官吳道炯。以次進伏訖。國榮曰。夜間聖體。若何。上曰。夜深後。癨氣忽發。大段嘔吐。腹痛兼發。且喉乾特甚。終夜不得穩寢。今則諸症少減。而猶未快祛矣。國榮曰。症候旣若是不輕。則何不召見內局乎。上曰。夜已深。且大勢稍減故。不召矣。國榮曰。令醫官入診後議藥似好矣。上曰。唯。道炯診候訖。退伏奏曰。脈候左三部則調均。而右三部則胃脈似滯。頗沈遲矣。上曰。議藥以奏。道炯曰。六和湯。去白芥子。加陳皮神曲麥芽進御似好矣。上曰。進御加減心腎湯。今姑停止。淸暑六和湯本方中。加陳皮神曲麥芽各一錢煎入。出榻敎命退去。諸臣以次出。
정조 0년
丙申六月十九日辰時。上御廬次。藥房副提調持湯劑入侍時。副提調洪國榮。假注書柳孟養。記事官卜台鎭朴祐源。醫官慶絢。以次進伏訖。絢奉湯劑進前。上進御。命讀禁府供辭。命書判付訖。命退去。諸臣以次出。
정조 0년
丙申六月十九日午時。上御廬次。藥房副提調入侍時。副提調洪國榮。假注書柳孟養。記事官卜台鎭朴祐源。醫官慶絢吳道炯。以次進伏訖。國榮曰。湯劑進御後。氣候。若何。上曰。俄者霎時入睡矣。頭痛忽作。泄症嘔氣兼發怪矣。國榮曰。令醫官。更爲議藥好矣。上曰。唯。道炯曰。此是暑症之猶未快差而然也。絢曰。癨氣未解故嘔泄之症。良以此也。道炯曰。六和湯氣味遲緩故。不能解癨氣茹藿湯。加檳榔進御似好矣。上曰。進御淸暑六和湯停止。茹藿湯本方中。加檳榔一錢煎入。出榻敎命退去。諸臣以次出。
정조 0년
丙申六月十九日未時。上御廬次。藥房副提調持湯劑入侍時。副提調洪國榮。假注書柳孟養。記事官卜台鎭朴祐源。醫官慶絢。以次進伏訖。國榮曰。俄間症候。若何。上曰。不甚大段。而猶未快勝矣。絢奉茹藿湯進前。上進御。命讀關東褒貶訖。命書傳敎曰。民事方殷。進香官上來。守令皆令不數日內下去。萊伯亦令斯速辭朝。命退去。諸臣以次出。
정조 0년
丙申六月十九日未時。上御廬次。推考房承旨入侍時。右副承旨林得浩。假注書徐龍輔。記事官卜台鎭朴祐源。以次進伏訖。命讀三司合啓。兩司合啓。府啓。院啓。賜批。命退。承史以次退出。
정조 0년
行都承旨徐浩修坐。左承旨洪國榮藥院直。右承旨金鍾秀坐。左副承旨李商巖坐直。右副承旨林得浩坐直。同副承旨宋德相在外。注書一員未差尹翊東病。假注書柳孟養仕徐龍輔仕直。事變假注書林錫喆仕。
정조 0년
林得浩啓曰。卽者修撰沈有鎭。謂有情勢。陳疏徑出。原疏纔已退却矣。所當直捧禁推傳旨。而此與無端徑出有異。推考警責。何如。傳曰。允。
정조 0년
司諫李在學。掌令柳榮鎭。持平李濟萬趙德潤。校理朴天衡沈豐之。副校理徐有防鄭宇淳。正言姜。修撰沈有鎭。副修撰李獻慶啓曰。請文女按律處斷。又啓曰。請厚謙快正王法。其母依律處斷。又啓曰。請礪山府竄配罪人洪麟漢。絶島安置。又啓曰。請付處罪人申晦。亟施遠竄之典。答三司曰。不允。措辭見上
정조 0년
司諫李在學。掌令柳榮鎭。持平李濟萬趙德潤。正言姜啓曰。請聖國尙魯諸子。亟施當律。答兩司曰。不允。措辭見上
정조 0년
持平趙德潤啓曰。請大靜縣爲奴罪人金壽賢。依律處斷。又啓曰。請鏡城府定配罪人洪述海。依律處斷。又啓曰。請東萊府定配罪人元義孫。依律處斷。又啓曰。請罪人金曄。嚴刑島配。又啓曰。請戶曹參判金華鎭。遠地定配。措辭見上又啓曰。先正臣宋時烈廟庭追配事。已有成命。將擧曠世之闕典。我聖上崇儒重道之盛意。孰不欽仰。第當壬癸之際。凶逆宵小之輩。前後繼起。其所以誣辱先正者。罔有紀極。時移事遠。雖不能一一追討。而如尹尙通者。以道峯院任。當先正黜享之時。至有藁索。曳板之擧。渠身爲士子。若有一分人心。則豈忍爲此。士林之間傳說。至今尙爲之扼腕裂眦。其在懲惡討凶之義。斷不可以其身故而置之。請故縣監尹尙通。亟施追奪之典。久矣。銓曹無激揚之政。臺閣絶駁正之論。官方之淆亂。殆無餘地。當此新化之初。不可不祛其太甚。以淸選路。如李漢一李有喆李世孝。金養心之大諫。金霔尹鵬擧申五淸朴瑞良申尙權李德傅之承旨。俱無地處之可言。又乏名稱之素著。而濫叨華銜。久駭物情。至於武承宣。舊無二望。而今則至於十餘人之多。全無遴揀之意。徒爲濫雜之歸。其中。如李廷壽。鄭與曾。老孱闒茸。尤無可取。請前大司諫李漢一李有喆李世孝金養心。前承旨金霔尹鵬擧申五淸朴瑞良申尙權李德傅李廷壽鄭與曾竝施刊改之典。薇垣之長。是何等淸選峻望。而近年以來。便作朝紳厭避之窠。差擬之際。實多苟充之患故。臣方請數人刊改。而如鄭遠達之狂易病癈者。循例通淸。尙在前望之中。事之駭怪。莫此爲甚。況渠是厚賊猶父之親。則雖以其病人之故。不請逬裔之典。而斷不可仍置京輦之下。請前參判鄭遠達。永刊仕版。放逐鄕里。前平安兵使崔東岳。縱恣悖戾。貪淫醜穢之狀。月前諫院之啓。擧其略。只請刊版而蒙允矣。臣之所聞。則東岳三年莅任。百惡俱備。兵營還穀數萬石。乘貴作錢。料販取剩。公庫白木累百同。稱以改色。幾盡飜動。重價發賣後。其代則貿得升麤尺短之木。與其前在鼠破者。而苟充記簿之數。其餘利之入已者。不啻累鉅萬矣。一路之軍校吏民。莫不戰手唾罵。以爲可烹云。噫嘻。東岳。忍負大行朝如天恩渥。不思一分報效之道。而恣行不法。若是狼藉。究厥情狀。殺之無惜。請令本道方伯。將此兩條。竝與院啓中。奸騙良女一親。嚴加査究。論列狀聞。以爲準法勘斷之地。今春增廣大科。文二所初試呈券者。因傳敎。別單書入之際。前任國子長。詳査得實。則收券本爲三千餘張。而入啓單子。則只以二千餘張書塡。餘數千餘張。都歸於吏隷輩。隱匿偸竊之中云。此實前所未有之變怪。其在嚴科場。杜後弊之道。不可尋常處之。請其時監試監察。拿問嚴處。該吏議律之。止於杖徒者。失之太寬。刑曹當該堂上。從重推考。該吏幻弄科場之罪。更以重律照勘。答府曰。不允。尹尙通事。事固駭痛。而旣非惡逆。又是微官。不允。李漢一等事。鄭遠達事。崔東岳及末端事依啓。
정조 0년
正言姜啓曰。請南海縣圍籬安置罪人具庠。令王府。嚴鞫得情。快正王法。又啓曰。請大靜縣爲奴罪人金壽賢。更令王府。拿鞫嚴問。依律處斷。又啓曰。請副司直洪龍漢。爲先削職。答院曰。不允。
정조 0년
傳于徐浩修曰。吏兵房承旨入侍。
정조 0년
以吏曹參議李秉鼎牌不進罷職傳旨。傳于林得浩曰。只推。更爲牌招。
정조 0년
吏批。判書徐命善進。參判權噵進。參議李秉鼎未肅拜。左副承旨李商巖進。
정조 0년
吏批啓曰。今都目政。各岐仕滿應遷者。相避及未準朔監察禁府都事。戶曹刑曹工曹漢城府郞官。五部都事。平市署各司久任時推人員竝擬。何如。傳曰。允。又啓曰。守令多窠。今當差出。未準朔禁軍將及營將邊將虞候都事守令察訪竝擬。何如。傳曰。允。又啓曰。臺諫闕員。今當差出。而擬望之人乏少。外任竝擬。何如。傳曰。允。又啓曰。四館陞出六品之時。有九處講後遷轉之規。而承文院褒貶。如或有故過限。則四館積滯。不可不慮。故自前雖未經九處講。亦有陞六之規矣。今春憂等褒貶。不得爲之故。當出六品者。未免積滯。依例遷轉。何如。傳曰。允。又啓曰。禮賓寺奉事朴始榮呈狀內。與提調。有世所共知之嫌。揆以廉義。不可行公。廉義旣如此。則不可强令察任。今姑改差。何如。傳曰。允。又啓曰。玉堂闕員。今曾差出。而曾經之人。多在解由未出中。無以推移備擬。合有變通之道。何以爲之。敢稟。傳曰。勿拘。
정조 0년
傳于洪國榮曰。吏曹參議李秉鼎。尙無動靜。事極寒心。推考。其令卽爲肅命。仍參政席。
정조 0년
又傳于曰。頓遞之任。不可不擇。禮曹判書鄭尙淳。漢城判尹除授。其令卽爲謝恩。
정조 0년
以兪彦鎬爲吏曹正郞。尹衡喆爲氷庫別提。徐致修爲活人別提。魚用元爲司圃別提。權聖應爲敬陵令。金載均爲司餐僉正。具膺爲工曹佐郞。洪述祖爲長興府使。李學源爲三陟府使。沈逵爲珍山郡守。韓文洪爲順安縣令。金履顯爲金溝縣令。吳在文爲義城縣令。任靖周爲松禾縣監。洪益烈爲三嘉縣令。李昌會爲任實縣監。李殷濟爲長水縣監。金熤爲寧邊府使。李堉爲綾州牧使。洪九瑞爲北靑府使。吳載光爲鐵山府使。黃命耇爲海美縣監。申大年爲兵曹正郞。李勉基爲造紙別提。趙宗喆爲瓦署別提。李種徽爲活人別提。李德熙爲司圃直長。洪若漢爲軍資直長。兪彦銻爲社稷直長。金斗烈爲錦山郡守。金履鍷爲榮川郡守。沈樂洙爲忠淸都事。尹守儉爲祥原郡守。許壑爲旋義縣監。吳載熙爲鐵原府使。宋載岳爲吉州牧使。尹承烈爲春川府使。洪檢爲楚山府使。李東燁爲慶興府使。李尙直爲穩城府使。洪相聖爲固城縣令。文釆五爲連原察訪。睦祖洙爲社稷令。朴道翔爲禮曹正郞。金重燮爲佐郞。崔宗斗爲內資主簿。尹逵東爲司僕主簿。朴龍源爲造紙別提。沈謹之爲司饔直長。李大永爲宣陵直長。申大權爲靖陵直長。洪景仁爲長興庫奉事。徐直修爲北部都事。徐有悌爲東部奉事。鄭國仁爲甑山縣令。朴仁榮爲歙谷縣令。朴星源爲報恩縣監。兪漢喆爲洪川縣監。宋持敬爲南平縣監。金重行爲殷栗縣監。李星會爲知禮縣監。白文昌爲石城縣監。安允奭爲居昌府使。李東植爲嘉山郡守。鄭濡爲兵曹正郞。洪大字爲敦寧主簿。李世聞爲引儀。李厚源爲順陵直長。吳命久爲引儀。南寅老爲泰陵直長。李宜耆爲內贍直長。韓鼎謩爲中都奉事。鄭來鼎爲內資奉事。徐常修爲廣興奉事。宋煥喆爲咸平縣監。鄭澤孚爲沃溝縣監。尹行晉爲務安縣監。金漢謙爲礪山府使。李壽鵬爲碧潼郡守。沈輔賢爲熙川郡守。鄭潤弼爲遂安郡守。鄭弼臣爲孟山縣監。具埉爲竹山府使。田德雨爲高原郡守。李榮逵爲高敞縣監。權啓述爲靑丹察訪。李東弼爲加平郡守。李再漢爲延豐縣監。祭酒單宋德相兪彦鎬爲南學敎授。尹弘烈爲東學敎授。鄭昌期爲引儀。黃延祚爲尙衣直長。金緩爲司饔奉事。李觀洙爲典牲奉事。李文會義盈奉事。丁載遠爲濟用判官。趙宗喆爲監察。徐邁修爲刑曹佐郞。李慶泰爲光陵令。南殷老爲高山縣監。崔炅爲聞慶縣監。李顯采爲奉常僉正。金鑧爲兵曹佐郞。李泰賢爲禮曹佐郞。崔禧延爲刑曹佐郞。徐致修爲掌樂主簿。吳命久爲漢城主簿。金載仁爲軍威縣監。李曾祐爲尙瑞副直長。吳彦思爲童蒙敎官。沈原之爲監役。鄭之徽爲兼引儀。朴明源爲冬至兼謝恩使。鄭好仁爲副使。申思運書狀。李應重爲永禧殿令。金晉鐸工曹正郞。崔大奎奉常判官。崔致星爲瓦署別提。洪若漢爲禁府都事。姜載潤爲西部都事。洪大容爲監察。具允鈺爲工曹判書。李在簡爲禮曹參議。李海重爲大司憲。李養鼎爲大司諫。吳載純爲副提學。閔百奮爲大司成。尹弼秉爲掌令。李秉模爲修撰。李世聞爲典牲主簿。閔養洙爲刑曹正郞。金漢訥爲繕工副奉事。李顯模爲假監役。洪一源爲水運判官。吳彦思爲活人別提。李泰賢爲兵曹佐郞。宋重鉉爲監察。朴綏源爲軍資直長。權惠應爲禮賓直長。沈公藝爲禁府都事。兪漢敦爲社禝令。吳著爲奉常正。金一衡爲保安察訪。李重喆爲工曹佐郞。李運祥爲監察。李寬爲典籍。李達遂爲軍器主簿。金斗煜爲判官。韓弘世爲典籍。李有榦爲繕工監役。金載復爲內贍奉事。李秀憂禮曹佐郞。趙鼎耇爲司成。金穎爲宗廟令。魚用元爲司饔主簿。尹象喆爲軍資主簿。鄭昌期爲尙衣別提。徐有鍊爲宗簿主簿。魏興祖安以權爲典籍。洪冕漢爲繕工假監役。朴海壽爲禮賓奉事。洪彦燮爲西部奉事。尹謐爲長連縣監。安復駿爲同義禁。洪大宇爲監察。金斗憲爲敦寧主簿。金載厚爲光陽縣監。金守咸爲濬源殿令。金謹行爲健元陵令。李徹中溫陵令。權彝性爲氷庫別提。朴師欽爲義禁都事。鄭謙煥爲司圃別提。金履安爲刑曹正郞。金宗範爲中部都事。朴基正爲南部都事。成雲柱爲刑曹正郞。閔垠爲東部都事。李趾光爲司宰主簿。申光憲申濡尹鳳周李衡弼爲引儀。鄭運洙爲禮賓主簿。金翼均爲長寧殿參奉。鄭光毅爲敬陵參奉。李熙輔爲崇陵參奉。權應度爲順陵參奉。柳煥星爲靖陵參奉。金重祚爲穆陵參奉。金友行爲孝陵參奉。金邦德爲齊陵參奉。李崇運爲萬寧殿參奉。李性重爲順康園守奉官。許湜爲禮賓參奉。崔璹爲假引儀。金方行爲齊陵別檢。金憙爲長寧殿別檢。韓晩裕爲莊陵別檢。兪彦鎬爲應敎。尹弘烈爲副應敎。兪漢鼎爲顯陵令。奉常副奉事單吳泰彦。直長單李柱延。參奉單孫處仁。兼春秋單金晉鐸崔禧延。成均博士二單鄭懲最李迪喆。學正二單趙慶運金璞。學錄單趙彦喆。軍器奉事單金興兌。副奉事單林大榮。參奉單柳焵。兼養賢庫直長單李迪喆。奉事單趙慶遠。知義禁單安復駿。
정조 0년
兵批。判書李徽之進。參判金載順入直進。參議柳薰。參知柳焵進。行都承旨徐浩修進。
정조 0년
徐浩修。以兵曹言啓曰。陞資拜營將者。十朔前。雖病遞。還收資級。載在法典。而平安監營中軍趙城。十朔前居中罷職矣。中軍之職。依營將例施行事。曾有定式。則不可仍資。所授加資。依例還收之意。敢啓。傳曰。知道。以閔熟爲僉知。金景洙爲內禁將。宋迪中爲五衛將。金焌爲忠翊將。李光鼎爲都摠都事。田晉祥爲惠山僉使。金彦之爲訓戎僉使。李匡運爲訓鍊正。李漢興爲大興中軍。金漢升爲平安監營中軍。同知單南尙鼎。僉知三單申大億。尹勉矩黃命耇。副司果洪繼善。朴明煥李普中宋載中李恒林爲訓鍊判官。元億齡爲昌德將。鄭汝益爲淸州營將。吳載徽爲洪州營將。韓尙裕爲大丘營將。崔宗爲乫坡知僉使。秦渭發爲平薪僉使。高漢翼爲德積僉使。曺潤寬爲群山僉使。朴枝昌爲善積僉使。李最祜爲所斤僉使。宋文佐爲馬梁僉使。鄭允弘爲花梁僉使。李漢誼爲西林僉使。李萬益爲潼關僉使。洪鏶爲天磨僉使。朴枝文爲淸城僉使。金成韻爲礪峴僉使。金聲九爲五衛將。高雲瑞爲訓鍊主簿。吳載重爲訓鍊副正。洪彦默爲豆毛浦萬戶。副護軍李奎章。副司直李聖圭沈頤之洪檍李在簡金悌行。副司果宋煥億。副司正張鉉佐。訓鍊主簿金重河。本院去官趙慶進爲五衛將。權必稱爲忠州營將。趙洵爲仁遮外萬戶。李明哲爲智島萬戶。朴尙仁鹿島萬戶。成弘道爲會寧浦萬戶。李東輝爲呂島萬戶。申漢相爲位羅萬戶。方處義爲訓錬判官。李再得鄭璛邊光宅爲訓鍊主簿。李重錫默毛浦萬戶。陸昌漢爲知世浦萬戶。盧重彬爲爲南桃浦萬戶。高繼允爲長峯島萬戶。柳台興爲多慶浦萬戶。韓謙謩爲木浦萬戶。申大順爲訓鍊副正。徐有龍爲都摠經歷。徐宅善爲安興僉使。安翼濟爲法聖僉使。邊鎭城爲蒜山僉使。洪繼善柳孝源朴明煥洪浩源爲武兼。趙重岱爲興陽監牧官。尹守仁爲羽林將。李再馨爲五衛將。金章勳爲都摠經歷。慶成運爲訓鍊判官。尹璋閔有洙蔡顯五爲武兼。金璟爲馬島萬戶。李挺爲幕嶺萬戶。崔夢虎爲植松萬戶。李潤國爲滿浦僉使。李潤章爲都摠都事。洪宅夏爲平安兵虞候。安宗厚爲訓鍊主簿。白純一爲靑水萬戶。李德春爲防垣萬戶。金瑞貞爲永達萬戶。劉光世爲島嶺別將。李枝萬爲格浦別將。金大鉉爲正方山城別將。李𡊠洪益弼爲同知。李鼎運爲訓鍊主簿。申浹爲晴川別將。金重河爲慈母別將。宋浣笠岩別將。金聖親禿用別將。金宗顯爲首陽別將。柳晦源爲宣傳官。李忠佐爲南道參軍。姜膺煥爲部將。金元甲爲守門將。尹相爀爲宣傳官。李台秀爲守門將。金命赫爲訓鍊僉正。李文喆爲主簿。金處漢爲武兼。柳春馪爲內禁將。李廷夏朴河潤金道爀崔英翰爲五衛將。李慶麟爲內禁將。申晤爲中樞經歷。申鳳周爲武兼。許根爲訓鍊判官。尹範勳爲訓鍊主簿。李光浹爲武兼。權管。舊坡知金燦。小農堡李鎭宇。自作仇非李景烈。同仁安舜命。三千朴文郁。直叱洞李敏寬。雙靑曺運泰。乾原洪受澤。楸仇李繼蕃。於汀漢李重獜。大吉號里徐弼柱。小吉號里金再浩。梁永萬洞崔重昌。吾村金厚弼。以上單付。副司直徐命善。
정조 0년
傳于洪國榮曰。金吾開坐與否知入。未暮前。使捧供入侍。
정조 0년
又傳于曰。吏曹判書李徽之命招。同參政事。
정조 0년
備忘記。本兵之長。不可暫曠。夜已深。何待加望。漢城判尹具善復。兵曹判書除授。卽爲牌招。傳授命召。
정조 0년
傳于洪國榮曰。夜已深。判義禁明日入侍。
정조 0년
洪國榮。以承文院官員。以都提調意啓。月食已過。禮部回咨。依例撰出後。別定禁軍。給馬下送于灣府。使之傳于鳳城將。以爲轉送北京之地。何如。傳口允。
정조 0년
吏批。判書李徽之牌不進。參判權噵進。參議李秉鼎式暇。左副承旨李商巖進。
정조 0년
吏批啓曰。判書李徽之牌招不進。參議李秉鼎式暇。小臣獨政未安。何以爲之。敢稟。傳曰。仍爲之。徐命善爲同成均。李秉模爲吏曹佐郞。李秉模爲校書校理。徐命善爲禮曹判書。訓鍊提調具善復。禁衛提調具善復。御營提調具善復。
정조 0년
丙申六月二十日卯時。上御廬次。吏兵房承旨入侍時。行都承旨徐浩修。左副承旨李商巖。假注書徐龍輔。記事官卜台鎭朴祐源。以次進伏訖。上曰。吏曹參議李在簡牌招。申飭參政。出榻敎上曰。吏兵判入侍。賤臣承命而出。與行吏曹判書徐命善。兵曹判書李徽之進伏。命商巖書傳敎曰。吏議吏郞之復舊法。豈爲觀美而然哉。實出於淬礪名節。扶植世敎之意也。大抵官不必備。惟其人淸顯華要。擧欲冒占。則是開通淸之路。而貽通淸之弊。雖於一通之際。十分詳愼。務循公議。俾無一人之濫竽事。分付吏堂吏郞。又命書傳敎曰。文蔭武之許多罷散之中。亦豈無可用之才。可擢之人乎。毋循顔私。毋襲前套。咨爾兩銓之臣。各以姚元之寇平仲。莅銓時心爲心。斯其可乎。又命書傳敎曰。守令之藏否。而生民休戚係焉。方百里之任。顧不重歟筮仕。卽蔭路之權輿。而守令之階梯也。苟不擇焉。害及赤子。至若邊將。徒循久勤。不取其人。誠爲今日之痼弊。咨爾兩銓之臣。另加精白。又命書傳敎曰。十考十上。五考五上純褒抄啓者。當初法意。豈比等閑。近年以來。銓曹之收用。不遵古規。至使金石之典。徒歸文具。其所以奬勸良吏之意。果安在哉。今番俾勿如前。又命書傳敎曰。大賢之後。元勳之裔。必有詩禮以傳家者。忠愛以向國者。另加搜訪。俾有實效。又命書傳敎曰。嗚呼戰亡人及淸白吏子孫。先朝屢勤錄用之敎。予所仰覩。況今一初之政。宜有拔例之道。銓曹之臣。須知此意。俾無遺漏之歎。又命書傳敎曰。逖矣西北嶺南人淳厚之風。尙餘於鄒魯。勁悍之習。最稱於朔岱。國家疏通之政。宜先於此等人。亦我列朝顧念撫摩者也。其令兩銓收用。又命書傳敎曰。松都人。卽亞於南北者。亦在先朝。所以優恤於戊申之後者也。竝宜錄用。上曰。旣諭於傳敎中。而兩銓之臣。欽哉欽哉。以副予意。吏兵判先退。上曰。吏曹參議尙不入來乎。知入。賤臣承命而出。還奏曰。姑不入來云矣。命書傳敎曰。判書參判先爲開政。參議初政。敢若是乎。申飭。命退。承史以次退出。
정조 0년
丙申六月二十日卯時。上御廬次。藥房副提調入侍時。副提調洪國榮。假注書柳孟養。記事官卜台鎭朴祐源。以次進伏訖。國榮曰。夜間聖體。若何。上曰。一樣矣。國榮曰。泄症亦得快勝乎。上曰。然矣。國榮曰。今日則心腎湯。還爲進御乎。上曰。姑觀今日。更爲下敎矣。上曰。吏兵判入侍。出榻敎吏曹判書徐命善。兵曹判書李徽之進前。上曰。初政可當審愼。凡諸注擬。各別另擇。可也。命善徽之對曰。伏承下敎。臣等敢不盡心爲之乎。上曰。俄者傳敎已悉。而初仕亦爲擇差。徽之曰。自前都政時。內禁衛將五衛將在外人。番次苟艱。故有改差。以在京人差出之規。今番則亦依例爲之乎。敢稟。上曰。依爲之。命退去。諸臣以次出。
정조 0년
丙申六月二十日辰時。上御廬次。左承旨入侍時。左承旨洪國榮。假注書徐龍輔。記事官卜台鎭朴祐源。以次進伏訖。命書傳敎曰。旣有可强之病。則初何不入來。旣欲入來則如何。必陳疏耶。事欠誠實。吏曹參議李在簡爲先遞差。上曰。今日慶尙道進香乎。國榮曰。然矣。命書傳敎曰。慶州府尹徐有寧。其令今日下去。上曰。開政催促。上下注書。持望筒。輪回出入。命書傳敎曰。吏議望。副提調當爲首望。而觀於向者留窠復授可知。予不欲暫捨於近密也。禮曹參議李秉鼎。爲吏曹參議。其令牌招參政。上曰。守令入侍。賤臣承命而出。與羅州牧使李明中。永春縣監李匡說進伏。命明中進前。上曰。羅州年事。何如。明中曰。田畓兩穀。俱爲免凶矣。上曰。下去懋哉。命匡說進前。命奏七事。上曰。下去懋哉。命退。諸臣以次退出。
정조 0년
丙申六月二十日巳時。上御廬次。左承旨。持吏兵批望筒入侍時。左承旨洪國榮。假注書柳孟養徐龍輔。記事官卜台鎭朴祐源。以次進伏訖。命國榮讀政望。上落點。上曰。他承旨及上下注書。輪回入侍。命書傳敎曰。旣已下敎。宣傳官柳孝源陞六。右副承旨林得浩進伏。國榮先退。命得浩。讀政望。上落點。命讀三司合啓兩司合啓府啓院啓。賜批。左副承旨李商巖進伏。得浩先退。命商巖讀政望。上落點。命書傳敎曰。入侍中官。頃者以鼾睡之故。旣越三等之俸。猶復鼾睡。堂該中官。加越一等之俸。此後復若鼾睡。當更越一等。以此分付內寺府。國榮進伏。商巖先退。命讀政望。上落點。國榮曰。俄者有慶州府尹今日辭朝之命。而聞以未過因山。爲缺然云矣。命書傳敎曰。因山隔月。民事方殷。徐有寧使之卽爲還下去。又命讀政望。上落點。國榮曰。湯劑待令矣。上曰。持入。醫官慶絢奉進湯劑。上進御。命書傳敎曰。戶曹參判金華鎭。勢難强迫。改建之役。一時爲急。宜付熟手。工曹判書具允鈺。改建堂上差下。牌招察任。其令今日進去。金華鎭改建堂上減下。上曰。吏批政事已畢。吏曹判書入侍。賤臣承命而出。與行吏曹判書徐命善進伏。上曰。今日。政事。合爲幾望。命善曰。合爲一百八十餘望矣。上曰。比昨年都政。何如。命書曰。挽近以來。如許大政。未之有矣。上曰。今觀卿之政事。予甚嘉尙。予之待卿。豈待循例。三度呈辭。特命許遞焉。仍命書傳敎曰。一政一望。無敢放忽。必欲報國。予所知也。至於今番大政。尤爲疏滯。吏判亦云勞矣。何待例單於此人。行且授矣。吏曹判書徐命善本職。今姑許遞。使數月調息。命善曰。臣欲爲辭免。而猥越未敢。蒙此曲諒之聖恩。臣之惶隕感泣。尙何盡達。命書傳敎曰。政事當日爲之。又命書傳敎曰。有擧行事。在外工判許遞。今日政擬入。命退。諸臣以次退出。
정조 0년
丙申六月二十日戌時。上御廬次。左承旨入侍時。左承旨洪國榮。假注書徐龍輔。記事官卜台鎭朴祐源。以次進伏訖。命讀政望。上落點。命讀忠淸監司狀啓。命書傳敎曰。觀此忠淸道査啓。與李奎緯王府口招。大相逕庭。果如各人等招辭。則何其不仁之甚也。令該府依啓。聞嚴問口招後照律。該堂來待。命退。承史以次退出。
정조 0년
行都承旨徐浩修坐。左承旨洪國榮藥院直。右承旨金文淳坐直。左副承旨李義翊坐。右副承旨林得浩坐直。同副承旨宋德相在外。注書尹翊東病一員未差。假注書柳孟養仕直徐龍輔仕。事變假注書林錫喆仕。
정조 0년
李義翊啓曰。當此合辭之時。兩司無一員詣臺。除在外陳疏入啓外。未肅拜呈告人員。竝卽牌招。何如。傳曰。允。
정조 0년
傳于金文淳曰。吏兵房承旨。率今日謝恩守令邊將入侍。左承旨同爲入侍。
정조 0년
以掌令柳榮鎭。持平李濟萬。司諫李在學。獻納李儒慶。牌不進罷職傳旨。傳于李義翊曰。只推。
정조 0년
吏曹口傳政事。石城縣監白文昌。抱川縣監申暎相換。
정조 0년
李義翊啓曰。吏曹判書李徽之。參判權噵。參議李秉鼎。牌不進推考傳旨及罷職傳旨。今方捧入。而開政命下之後。如是違牌。不卽擧行。事甚未安。判書參判竝卽牌招開政。何如。傳曰。允。
정조 0년
以吏曹參議李秉鼎。再牌不進罷職傳旨。傳于李義翊曰。只推。
정조 0년
李義翊啓曰。吏曹參議李秉鼎。旣有只推之命。更爲一體脾招開政。何如。傳曰。允。
정조 0년
徐浩修。以訓鍊都監言啓曰。依傳敎。前黔毛浦萬戶李重錫。從重決棍十五度之意敢啓。答曰。知道。
정조 0년
傳于洪國榮曰。坐直承旨。便殿入侍。
정조 0년
有政。吏批。判書李徽之牌不進。參判權噵牌不進。參議李秉鼎進。右副承旨林得浩進。啓曰。判書李徽之。參判權噵。竝招不進。小臣獨政未安。何以爲之。敢稟。傳曰。只出緊任。李福源爲兵曹判書。沈釋之爲鐵原府使。尹若淵爲修撰。宋繼相爲禁府都事。故府使徐仁修贈吏參例兼。開城留守徐有慶考。
정조 0년
兵批。判書未差。參判金載順病。參議柳薰入直進。參知柳焵病。右副承旨林得浩進。副司直具善復單付。
정조 0년
吏曹參議李秉鼎疏曰。伏以因山卜吉。夏序垂窮。伏惟聖孝出天。哀慕靡逮。區區下忱。秪增摧隕。仍念臣。以根植則至孤弱也。以踪地則至危臲也。迺者殿下。始旣洞垂昭晰。從以曲加薰沐。前後覆庇。殆若慈父之護迷子。及夫凶賊指嗾之狀。自露於天日赫臨之下。則進臣前席。聖諭諄摯。其所以開誨臣處義者。旣溫且嚴。臣於是。未暇他顧。感泣奉承。遂不敢復言情勢二字。銀臺春曹。有除輒膺。斯蓋諉以宿硏。隨分自效。而今玆之命。奚爲而及於臣哉。噫是職也。佐貳銓衡。參涉通塞。雖在前日。猶稱淸要。矧又我聖上。丕勵新政。特復舊制。則此時此任。臣豈其人哉。且臣狷隘之性。與世寡合。愚戇之見。自信不回。以致群憾蝟集駭機焱發旣往之事。可戒也已。今若憑恃寵眷。弁髦素守。夤緣冥摘。於睢盱之場。則畢竟顚沛。可立而竢。臣固不足恤。其於辱聖簡。何哉。昨緣陳疏且阻。納脾無路。飭敎洊降。雖不得不冒昧祗謝。而固仍蹲冒。斷無是理。玆敢略控衷懇。仰瀆崇聽。伏乞聖明。曲循矜察。將臣職名。亟命鐫改。以重公器。俾全微諒。千萬幸甚。答曰。省疏具悉。爾其勿辭。同參政事。
정조 0년
刑曹判書李溎疏曰。伏以猥添匪才。忝叨司寇之長。恒恐不事其職。自速罪戾矣。果然憲啓峻發。致勤問備。臣誠瞿然悚惶之至。第其事實。有不得不一暴者。蓋科場事體。至爲嚴重。今此收卷實數之相左於入啓單子者。不特監察之不謹照檢。該吏之罪。亦不勝言。苟有當施之律。臣何所顧惜。而但本曹用法。無論罪輕重。一放律文。有若引繩而計尺。無敢違越。蓋其法意之至重。不得以私意低仰故也。今此該吏之罪。固當旁照於科場律。而遍考律文諸書。實無可以約略襯當者。只大明律對制上書。詐不以實者。有杖八十。徒二年之律故。臣不得不以此律勘斷。此豈臣之屈法於一吏。而必欲置之惟輕之科哉。今此憲啓末端。請以重律更勘。其嚴科場。杜後弊之意。臣實韙之。杖配之外。若有當律。臣何敢自遂前非。不思更勘。而但拚棄律文。創出法外之律。臣所不敢苟使憲臣。細考刑書。則庶可知。臣之所議律。出於多少稱量也。然而臺臣所請。旣降允可。而臣不敢爲奉行之計。此則臣之罪。誠大矣。玆敢露章自列。略暴危懇。伏乞聖慈。亟降威罰。以謝臺議以安微分焉。臣無任。答曰。省疏具悉。卿旣以重繩同律度量衡。王政之所先。則獨乎法也。烏可不然。卿其勿辭察任。
정조 0년
工曹判書具允鈺疏曰。伏以居諸迅邁。因山隔月。伏想我殿下攀慕之痛。益復如新。仍伏念遭罹如臣家。而受恩如臣家者。求之往牒。亦所罕有。臣姪陷不測之地。而獲保軀命。臺言寘湛減之案。而得免嶺海。若非天地之仁。曲垂慈覆日月之明。洞加照燭。臣家安得有今日也哉。感泣二字。不足以寫盡衷情。唯有殞首於未死之前。結草於旣骨之後。以自效一半分圖報之願而已也。噫。若使諫啓。專屬臣身。則臣當受而爲咎。無所怨尤。而乃以不當之臣兄。竝論而句斷之。臣實爲之傷痛也。臣之向來一疏。言出無隱。義附自效。而反媒人言。更添罪案。若謂之知臣本情則未也。而此莫非臣所自取。臣方自省之不暇。何敢呶呶較卞也哉。第念臣。以弱植魯質。猥躋崇班。四方之譏笑。私門之盛滿。極矣。揆以物理。宜有顚沛糾劾之來。臣固甘心。如使臣。早謝名塗。與世相絶。斯言奚爲而至哉。從今息補之圖。唯在自靖之義。我殿下亦欲憐臣。而終始全保之。則不復假之以職事。俾得爲聖世之棄人。卽臣區區之願。而今玆水部之除。敦匠之命。何爲而及於臣身哉。駴機纔脫。收錄如前。此非負罪如臣。所可得者。臣誠驚惶震越。不覺涕淚之無從也。臣雖頑如木石。豈不知感激恩數。竭蹶爲恭。而顧臣情踪。初無去就之可議。特敎嚴召之下。未免坐違。有若全昧義分者然。臣罪至此。尤無所逃。噫方當聖化鼎新。百工願戴之時。豈忍有一毫便訣之意。而餘悸未定。萬念都灰。惟有屛迹朝端。退伏田廬。歌詠聖德。以卒餘生而已。臣言到此。情亦戚矣。玆敢泣血拜疏。仰控危。伏乞聖明。憐臣哀苦之情。察臣悃愊之龥。亟命鐫削。以靖私義。仍降威罰。以謝人言。千萬幸甚。答曰。省疏具悉。昨冬前席之敎。今應記有。其後卿之絶於後謙。爲彼含憾。幾至罔測之境。予亦聞之。向者臺臣。其不知裏面。亦無足怪。卿其勿辭察任。
정조 0년
執義李一曾疏曰。伏以皇天降割。先大王奄棄臣民。如喪之慟。率普惟均。日月易得。因山漸就。伏惟我殿下。攀慕之號。益復罔極。仍伏念臣才識蔑劣。言議淺短。固不足爲淸朝耳目之任。而自來情勢。又不可以廁跡於周行。此不但自量已審。卽通朝之所共知也。不意柏府新除。忽下於待罪西郵之日。繼以有馹召之命。臣於是。揆分揣義。豈有一毫堪承之望。而但義重奔哭。情急一覲。不暇他顧。蒼黃登途。冒沒入肅。已有日矣。況沐浴之討。秉彝攸同。猥隨諸臣之後。粗伸合辭之請。而其奈忱誠菲薄。天聽逾邈。至使厚謙麟漢等元惡大憝。尙今偃息於覆載之間。朝家設置風憲之職。亶如是哉。臣罪至此。生不如死。猶且揚揚行呼唱於道路。不思所以自處之道。則非特臣心之愧恧。其於公議之嗤點何。且臣私情。有萬萬煎悶者。臣父年迫七耋。病痼八朔。氣息綿綴。轉側須人。又自數日以來。諸般症情。挾署添劇。寒熱交至。飮啖全廢。奄奄有難保之慮。而臣無他兄弟。獨自扶將。以此情理。何可一刻離捨而從官乎。顧今天討未行。大論方張。實非臣子言私之時。而區區寸忱。亦不敢自沮於孝理之下。玆陳短章。略暴血懇。伏願天地父母。俯賜鑑諒。亟遞臣見帶之任。以便救護。仍治臣不職之罪朝綱。千萬幸甚。答曰。省疏具悉。爾其勿辭。救護父病。
정조 0년
副修撰李魯述疏曰。伏以仙馭上賓。痛纏普率。荏苒之頃。因山已迫。伏惟我殿下哀慕之誠。益復皇皇。如臣孤賤。久沐洪造。抱弓莫攀。未遂褥蟻之願。俯仰穹壤。若無因依。仍伏念臣。以庸陋之姿。最在人下。徒先蔭。猥玷華貫。曾在先朝。蓋嘗從實自引。而冒沒一出。只爲候班。起居之禮而已。不意今者。館職除命。連下於數月之內。撫躬慙悚。殆不省所措。臣旣無學識。又乏文藻。僥倖一第。本爲祿仕之計。而矧今新化之初。庶明勵翼。苟使臣。萬有一近似於此。則挾冊登筵。日覲耿光。豈非至榮。又豈非至願。而惟其經史之間。殆同面墻。自視空空。無所藉手。啓沃論思。固不敢望。古人伏獵之譏。豈不爲淸朝羞恥耶。此臣所以寧受違傲之誅。不敢以承命爲恭者也。且臣私情。又有萬萬悶迫者。臣早失慈母。屢經。及今生全。都是祖母之力。祖母年今八耋。氣息凜綴。若不保朝夕。而臣父獨自扶將。無與分勞。臣若以此時。離捨病側。從宦遠遊則是不念祖母之恩育。不顧老父之焦煎。而貪意於一己之榮耀者也。將何所資而事君也哉。臣昔叨簪筆。屢泰情理於先朝。而輒蒙矜許。則此乃通朝之所共知也。今我聖上推考爲治。體下之仁。譪若春噓。如臣情私。在所矜諒。今當梓宮在殯。擧朝悲遑之日。一向退處。義所不敢。强其難强。抑情登途。瞻望天門。披瀝血懇。伏乞聖上。曲察微悃。命削臣名於仕籍。勿復撿擬於淸要。以安賤分。以伸至情。不勝大願。臣方陳情之是急。不宜贅進他說。而區區憂愛之忱。不能無憂治世。危明主者。當此一初之辰。凡所以發號施令者。無不足於聽聞。中外欣欣。想望太平。而第其罔念之戒。反在惟聖者。誠以毫釐易差。終始難保也。故曰。靡不有初。鮮克有終。又曰。終始惟一。是乃日新。此皆切至之言。以殿下典學之功。想必屢省於此。而臣之所欲進者。亦捨此而何以哉。爲治之道。誠非一端。勵世磨鈍。莫急於廉治。今日世道之至此極者。專由於古人。所謂不識世間。有羞恥事者存之。則爲聖賢去之。則爲禽獸者。詎不信歟。人心之陷溺。久矣。丕變之幾。惟在導率之。何如。伏顧殿下。念哉念哉。抑臣。竊有所訝。惑者。不自解者。顧今國是大定。天討大行。而獨於文女按法之請。尙魯孥戮之典。厚謙母子之依律。尙靳一兪。其餘諸賊之情節已露者。亦自容貸。上下相持。輿情愈激。豈有元惡如此。而顯戮不加者哉。至於麟漢則渠以戚畹之臣。身居三事之列。旣不能協贊。以爲宗社之大計。而佯若不知。一味阻搪。蓋以渠平日之稔惡深忌。我殿下之英明。敢欲姑且持位。肆行凶臆之計者。究厥心腸。誠萬萬叵測。以此負犯。尙逭王章。亦云倖矣。至今偃息於善地薄竄之中。其可曰。國有法乎。臣謂竝亟從三司之請。以洩神人之憤焉。臣無任。答曰。省疏具悉。首陳甚是矣。更當省察於日用之間。諸賊之靳允。予意有在。洪麟漢事。亦有卙量者。爾其勿辭察職。
정조 0년
大司憲李海重。大司諫李養鼎。應敎兪彦鎬。副應敎尹弘烈。持平趙德潤。校理朴天衡沈豊之。副校理徐有防鄭宇淳。正言姜。修撰沈有鎭。副修撰李獻慶啓曰。請文女按律處斷。請厚謙快正王法。其母依律處斷。請礪山府竄配罪人洪麟漢。絶島安置。請付處罪人申晦。亟施遠竄之典。答曰。不允。
정조 0년
大司憲李海重。大司諫李養鼎。持平趙德潤。正言姜啓曰。亂逆何代無之。而豈有如文女聖國尙魯之窮凶極惡者哉。臣等伏見傳敎下者。益知其所不知。尤不勝心寒骨靑。繼之以沫血飮泣。戮尸之典。於聖國尙魯。實爲當律。而旣有先大王禁令。則臣等雖敢直請。至於逆種之只施爲奴。尙容覆載之間者。未免失之太寬。亂臣賊子。亦無所懲畏。輿情齊憤。久而愈激。請聖國尙魯諸子。亟施當律。答曰。不允。
정조 0년
持平趙德潤啓曰。妖宦壽賢事。締結一種嗜利之凶徒。爛漫和通之狀。渠卽明白納招。則豈可一日容貸於覆載之間乎。今此酌處之命。雖出於好生之德意。而三尺至嚴不可島縣爲奴。而請大靜縣爲奴罪人金壽賢。依律處斷。洪述海身爲方伯之任。犯贓之數。至於萬兩之多。道臣旣已査啓。王府亦已議讞。則其在國法。不可容貸也明矣。今此酌處之命。我聖上好生之德意。贓律不可不嚴。王法不可不伸。請鏡城府定配罪人洪述海。依律處斷。元義孫曾於湖南藩任也。其所貪汚。已著於本道査啓。而錢至十萬。米爲二萬。其在懲墨之道。決不可容貸。今此酌處之命。雖出於好生之德意。三尺至嚴。豈可定配而止。請東萊府定配罪人元義孫。依律處斷。因山卜日。何等至重大。至敬謹。而罪人金曄。乃敢以羊刃等說。肆然及於奏御文字。殿下所以嚴斥之。痛禁之者。可以見照燭奸狀。杜絶後弊之盛意。而及伏見該曹草記。則不過以詐不以實論。只施杖徒之律。失之太輕矣。請罪人金曄嚴刑島配。往在癸巳。嶠嶺一路。最被旱澇。而尙州以物衆地大之處。其所賙賑。非比他邑。牧使鄭錫達。藉其勢焰之熏天。恬視餓殍之在地。尙州一境冤聲載路。及其畢賑之後。得見其時監司金華鎭論賞之啓。則錫達善事賙飢。擢寘一道之最。自備穀物。多至五百之數。臣於伊時。竊不勝其駭痛之至也。惟彼錫達之罪。固不可勝誅。而按察一道之重寄。不思九重之倚畀。諂事厚賊。曲意承志。虛張無麪之穀物。敢徼莫重之恩資。苟非平日之蝨附。寧忍爲此哉。畢賑遞歸之日。乃以千包之穀。劃給錫達。以充錫達之私用。傳說喧藉。莫不唾鄙。噫。經筵淸選。備堂要任。何嘗彷彿於渠身。而歸卽見通。豈非厚事彼賊之明效耶。以此以彼。附麗逆謙。循私蔑公之狀。昭不可掩。當此次第鋤治之日。決不可置而不論。請戶曹參判金華鎭。遠地定配。先正臣宋時烈。廟庭追配事。已有成命。將擧曠世之闕典。我聖上崇儒重道之盛意。孰不欽仰。第當壬癸之際。凶逆宵小之輩。前後繼起。其所以誣辱先正者。罔有紀極。時移事遠。雖不能一一追討。而如尹尙通者。以道峯院任。當先正出享之時。至有藁索曳版之擧。渠身爲士子。若有一分人心。則豈忍爲此。士林間傳說。至今尙爲之扼腕裂眥。其在懲惡討凶之義。斷不可以其身故而置之。請故縣監尹尙通。亟施追奪之典。中批擢除。本非淸朝之美規。隨請還寢。乃是臺閣之舊規。而挽近以來。全然廢却。此亦言路閉塞之一端。寧不慨然。凡職尙如此。況本兵之長。是何等重任。而昨有具善復特除之命。何聖明之無所留難。一至於此也。善復乃是舊閥宿將。亦有踐歷。則早晩公議之歸。固非異事。而在今日則人望未盡協。廟薦不曾加。恐不可遽然特授。且臣之所欲補者衮闕。所欲守者臺例。不但爲目下一事而戒。尤在於方來。請還收兵曹判書具善復特除之命。新除授掌令尹弼秉。時在黃海道長連地。請斯速乘馹上來事。下諭。答曰。不允。具善復事。予亦知中批之爲權宜。而特除具善復者。以其人。旣宿將。又見可取之端故也。所論可見無隱。特寢昨日之敎。下諭事依啓。
정조 0년
正言姜啓曰。請南海縣圍籬安置罪人具庠。更令王府。嚴鞫得情。快正王法。請大靜縣爲奴罪人金壽賢。更令王府。拿鞫嚴問。依律處斷。請副司直洪龍漢。爲先削職。答曰。不允。
정조 0년
丙申六月二十一日。兼春秋張顯慶。刑曹啓目。尹起華加刑啓。傳曰。論以法則雖是極律。究其情則似非故犯是乎。乃死囚之減死。不可容易是置。依前推問爲良如敎。
정조 0년
刑曹啓目。李長煥加刑啓。傳曰。一向抵賴。事極痛駭是置。更加嚴刑。期於得情爲良如敎。
정조 0년
丙申六月二十一日卯時。朝奠陪祭入侍時。右承旨金文淳。假注書徐龍輔。記事官卜台鎭朴祐源以次陪進。上自廬次。詣殯殿中排設廳視膳訖。行朝奠。儀注上同上還廬次。命書傳敎曰。今日肅謝文蔭武中。初仕外任人員。便殿入侍。又命書傳敎曰。副提調率醫官入侍。命退。承史以次退出。
정조 0년
丙申六月二十一日辰時。上御興政堂。守令邊將初入仕入侍時。行都承旨徐浩修。左承旨洪國榮。右承旨金文淳。左副承旨李商巖。假注書徐龍輔。記事官卜台鎭朴祐源。醫官慶絢吳道炯。長城府使洪述祚。三陟府使李學源。珍山郡守沈逵。順安縣令韓文洪。金溝縣令金履顯。義城縣令吳在文。松禾縣監任靖周。三嘉縣監洪益烈。任實縣監李昌會。長水縣監李殷濟。寧邊府使金熤。綾州牧使李堉。北靑府使洪九瑞。鐵山府使吳載光。海美縣監黃命耇。榮川郡守金履銈。錦山郡守金斗烈。忠淸都事沈樂洙。祥原郡守尹守儉。旌義縣監許壑。鐵原府使吳載熙。吉州牧使宋載岳。春川府使尹承烈。楚山府使洪檢。慶興府使李東燁。穩城府使李尙直。固城縣監洪相聖。連原察訪文采五。甑山縣監鄭國仁。歙谷縣監朴仁榮。報恩縣監金重行。洪川縣監兪漢喆。南平縣監宋持敬。殷栗縣監朴星源。知禮縣監李星會。石城縣監白文昌。嘉山郡守李東植。居昌府使安允奭。咸平縣監宋換喆。沃溝縣監鄭澤孚。務安縣監尹行晉。礪山府使金漢謙。碧潼郡守李壽鵬。熙川郡守沈輔賢。遂安郡守鄭潤弼。孟山縣監鄭弼臣。竹山府使具埉。高厚郡守田德雨。高敝縣監李榮逵。靑丹察訪權啓述。加平郡守李東弼。延豊縣監李再漢。高山縣監南殷老。聞慶縣監崔炅。軍威縣監金載仁。保安察訪金一衡。長連縣監尹謐。光陽縣監金載厚。南道參軍李忠佐。都摠都事李光鼎李潤章。都摠經歷金宗勳徐有龍。群山僉使曺允寬。智島萬戶李明哲。呂島萬戶李東輝。南桃浦萬戶盧重彬。會寧浦萬戶成弘道。鹿島萬戶朴尙仁。黔毛浦萬戶李重錫。永達萬戶金瑞貞。幕嶺萬戶李挺。法聖僉使安翼濟。惠山僉使田晉禈。長峯萬戶高繼允。蒜山僉使邊鎭城。平安兵虞候洪宅夏。馬梁僉使宋文佐。所斤僉使李最祐。花梁僉使鄭允弘。平薪僉使秦渭發。德積僉使高漢翼。乫波知僉使崔宗大。潼關僉使李萬益。淸城僉使朴枝文。位羅萬戶申漢相。靑水萬戶白純一。植松萬戶崔夢虎。仁遮外萬戶趙洵。馬島萬戶金景。多慶浦萬戶柳台興。木浦萬戶韓謙謩。西林僉使李漢誼。訓鍊正李匡運。訓鍊副正吳載重申大順。訓鍊僉正金命赫。訓鍊判官李恒林慶來運許根。訓鍊主簿安宗厚李鼎運李文喆李再復尹範勳。宣傳官柳晦源。宣傳官尹相赫。中樞經歷申晤。宣傳官李東榮。以次進伏訖。上曰。王大妃殿湯劑。當更用六和湯乎。絢曰。六和湯本方中。加人蔘五分。桂枝一錢。木香五分。五貼。進御則似好矣。上曰。五貼製入。出榻敎醫官先退。命守令邊將以次進前。命奏履歷及七事。至鐵原府使不能誦七事。上曰。鐵原府使吳載熙改差。出榻敎至石城縣監。上曰。石城縣監白文昌。京畿守令相換。出榻敎至黔毛浦萬戶。不能誦履歷。上曰。黔毛浦萬戶李重錫爲先汰去。令該營大將。從重決棍。出榻敎命書傳敎曰。禁御把摠。爲守令。自辟之階梯。其所擇差。不可以該營門將官泛忽。頃日筵中。已有下敎。此後禁御兩營把摠。雖爲百里。庶不僨事者。各別擇差。此望還下。更爲擬入事。分付禁御兩營。又命書傳敎曰。二十五日祭享相値。次對明日爲之。命初仕人進前。命奏職姓名。上曰。各盡職事。命退。諸臣以次退出。
정조 0년
丙申六月二十一日未時。上御廬次。藥房副提調持湯劑入侍時。副提調洪國榮。假注書柳孟養。記事官卜台鎭朴祐源。醫官慶絢。以次進伏訖。絢奉湯劑進前。上進御。上曰。吏房承旨入侍。左副承旨李商巖進前。命商巖讀臺啓訖。上曰。進御茹藿湯停止。加減心腎湯。自今煎入。出榻敎上曰。本兵之長。不可暫曠。政官牌招開政。出傳敎命讀吏議李秉鼎疏賜批。命讀具允鈺疏賜批。上曰。臺臣之言。旣已嘉之。其在用言之道。豈可徒然而不思不繹之意。兵判猶然。況吏判乎。前後吏兵判中批人。一竝改正。卽爲捧傳旨啓下。命退去。諸臣以次出。
정조 0년
丙申六月二十一日申時。上御廬次。左承旨入侍時。左承旨洪國榮。假注書柳孟養。記事官卜台鎭朴祐源。以次進伏訖。上曰。吏兵判改正。現告注書出去。催促持入。上曰。亞三堂之違牌。以判堂之未肅而然耶。此等例套。予嘗非之。參判權噵。參議李秉鼎。旣允於請牌啓辭。其令卽爲開政。出傳敎命退去。諸臣以次出。
정조 0년
丙申六月二十一日酉時。上詣殯殿。行夕奠入侍時。右副承旨林得浩。假注書柳孟養。記事官卜台鎭朴祐源。以次侍立訖。上具衰服。詣中排設廳。視膳行禮。儀注上同行禮訖。上還廬次。諸臣以次退出。